अखबार के मुताबिक 25 हज़ार रुपये की यह रकम पहले कंडाघाट भेजी गई और फिर वहां से आईजीएमसी डायवर्ट की गई। गौरतलब है कि मुख्यमंत्री राहत कोष से अगर एक आम आदमी को इलाज के लिए पैसे लेने हों तो पापड़ बेलने पड़ते हैं। सभी को मदद नहीं मिल पाती और जिन्हें मिलती है, कई बार वह भी ऊंट के मुंह में जीरा होती है। ऐसे में उस बाबा, जो कि विवादित है, जिस पर सरकारी ज़मीन पर कब्जा करने से लेकर जानवरों की खाल रखने और महिला पर जानलेवा हमला करने जैसे आरोप लगे हैं, उसपर इतनी मेहरबानी क्यों?